বাংলাদেশে ফের মৃত্যু হল হিন্দু যুবকের!

ওয়েব ডেস্ক : ফের বাংলাদেশে (Bangladesh) মৃত্যু হল হিন্দু যুবকের (Hindu Youth)। এবার ঘটনাটি ঘটেছে নওগাঁর মহাদেবপুরে। জানা যাচ্ছে, চোর সন্দেহে ওই যুবককে তাড়া করা হয়েছিল। সেই সময় প্রাণে বাঁচতে খালে ঝাঁপ দেয় ওই যুবক। সেই জলেই ডুবে ওই যুবকের মৃত্যু (Death) হয়েছে বলে খবর।

সূত্রের খবর, ওই যুবকের নাম মিঠুন সরকার (২৫)। গত মঙ্গলবার দুপুরে এই মর্মান্তিক ঘটনা ঘটে। অভিযোগ, হাট চকগৌরি এলাকায় চোর সন্দেহে মিঠুনকে তাড়া করা হয়েছিল। সেই সময় নিজেকে তাদের হাত থেকে বাঁচাতে দৌড় দেয় সে। জনতার হাত থেকে বাঁচতে খালে লাফ দেয় সে। তার পর থেকেই নিখোঁজ ছিল ওই হিন্দু যুবক।

আরও খবর : বাংলাদেশে ফের হিন্দু খু/ন! নরসিংদীতে ব্যবসায়ীকে পিছন থেকে কুপিয়ে হত্যা

এর পর খবর পেয়ে ঘটনাস্থলে আসে পুলিশ (Police)। ডুবুরি আনিয়ে ওই খালের জলে নামানো হয়। তার পরেই বিকেলের দিকে উদ্ধার হয় মিঠুনের মৃত দেহ। জানা গিয়েছে, মিঠুন ছিলেন ভান্ডারপুর গ্রামের পিঙ্কু সরকারের ছেলে। তবে এই ঘটনায় ব্যপক চাঞ্চল্যের সৃষ্টি হয়েছে।

বাংলাদেশের নওহাটা পুলিশ ফাঁড়ির ইনচার্জ গোলাম মোস্তাফা জানিয়েছেন, দেহ উদ্ধারের পর ওই হিন্দু যুবকের দেহ পাঠানো হয়েছে ময়নাতদন্তের জন্য। তবে যে চোর অপবাদ দিয়ে তাঁকে তাড়া করা হয়েছিল, সে বিষয়ে নিশ্চিতভাবে কিছু বলা যাচ্ছে না বলে জানিয়েছেন ওই পুলিশ অফিসার।